মাজহাররুল ইসলাম লিটন,ডিমলা প্রতিনিধি,চিলাহাটি ওয়েব : নীলফামারীর ডিমলায় বুধবার গভীর রাতে গোপন সংবাদের ভিত্তিতে গাজা সেবনের অপরাধে উপজেলার সদর ইউনিয়নের ডিমলা গ্রামের নেপা মামুদের ছেলে সেলিম (২৫) কে গাজা সেবনের সময় গ্রেফতার করেছে ডিমলা থানা পুলিশ। ডিমলা থানার সাবইন্সপেক্টর ইলিয়াছ আলী ঘটনার সত্যতা নিশ্চিত করে বলেন, গ্রেফতারকৃত গাজাসেবী সেলিমকে ভ্রাম্যমান আদালতে হাজির করা হলে ভ্রাম্যমান আদালতের বিচারক ও ডিমলা উপজেলা নির্বাহী কর্মকর্তা নাজমুন নাহার সেলিমকে গাজা সেবনের অপরাধে ছয় মাসের বিনাশ্রম কারাদন্ড প্রদান করেন। অপর দিকে একই সময় বাবুরহাট গ্রামের আব্বাস আলীর ছেলে জামায়াত নেতা আল কদরকে সন্ত্রাস দমন আইনে গ্রেফতার করে আদালতের মাধ্যমে জেল হাজতে পাঠানো হয়েছে।